ΕΝΔΕΙΚΤΙΚΕΣ ΑΠΑΝΤΗΣΕΙΣ

ΘΕΜΑ 2Ο

α) Στην περίπτωση (κυρίως) των φορτηγών και των εμπορευματοκιβωτίων άλλη μία κατηγοριοποίηση φορτίων που έχει πολύ μεγάλη σημασία για την επιλογή μεταφορικού μέσου, τον τρόπο συσκευασίας τους, το κόστος μεταφοράς, την ασφάλειά τους κλπ, είναι ο όγκος της μεταφερόμενης ποσότητας σε σχέση με το μεταφορικό μέσο.
Έτσι θα συναντήσουμε τις περιπτώσεις:
i. FTL (Full Truck Load): Ποσότητα που γεμίζει πλήρως ένα φορτηγό, συνήθως επικαθήμενο.
ii. LTL (Less Truck Load): Ποσότητα που δεν γεμίζει πλήρως ένα φορτηγό, αλλά πραγματοποιείται συμφόρτωση και μεταφορά μαζί με μικροποσότητες φορτίων που ανήκουν σε άλλους αποστολείς / παραλήπτες.
iii. FCL (Full Container Load): Ποσότητα που γεμίζει πλήρως ένα container, ανεξαρτήτως μεγέθους και τύπου.
iv. LCL (Less Container Load): Ποσότητα που δεν γεμίζει ένα container, αλλά πραγματοποιείται συμφόρτωση και μεταφορά μαζί με μικροποσότητες φορτίων που ανήκουν σε άλλους αποστολείς / παραλήπτες.

β) Για την περίπτωση των φορτηγών προκύπτει ένας ακόμη διαχωρισμός, ο οποίος αφορά το ιδιοκτησιακό καθεστώς αυτών. Σε αυτή την περίπτωση συναντούμε τις μορφές:
i. Φορτηγά Ιδιωτικής Χρήσης (ΦΙΧ): Ανήκουν σε παραγωγική ή εμπορική επιχείρηση και χρησιμοποιούνται αποκλειστικά και μόνο από την ίδια για τις δικές της ανάγκες (πχ αγορά πρώτων υλών, πώληση προϊόντων της, μεταφοράς εξοπλισμού της σε συνεργεία προς επισκευή, κλπ.).
ii. Φορτηγά Δημόσιας Χρήσης (ΦΔΧ): Ανήκουν σε αυτοκινητιστές ή μεταφορικές επιχειρήσεις και χρησιμοποιούνται για μεταφορές τρίτων. Είναι δηλαδή κάτι αντίστοιχο, όπως τα ταξί για τους επιβάτες.
Να αναφέρουμε εδώ ότι πολύ μεγάλες εταιρείες μπορούν να διαθέτουν ιδιόκτητα πλοία για τις μεταφορές των προϊόντων τους.
